b'\n_START_ARTICLE_\nVytautas Liutikas\n_START_SECTION_\nBiografija\n_START_PARAGRAPH_\n1937\xe2\x80\x931949 m. mok\xc4\x97si Kretingos gimnazijoje. 1949\xe2\x80\x931955 m. neakivaizd\xc5\xbeiai studijavo Vilniaus pedagoginiame institute._NEWLINE_1949\xe2\x80\x931954 m. Kretingos vidurin\xc4\x97s mokyklos mokytojas. 1954\xe2\x80\x931955 m. Kretingos rajono \xc5\xa1vietimo skyriaus ved\xc4\x97jas. 1955\xe2\x80\x931973 m. \xc5\xa0vietimo ministerijos mokykl\xc5\xb3 valdybos vir\xc5\xa1ininkas, aktyviai prie\xc5\xa1inosi m\xc4\x97ginimams rusifikuoti mokyklas, skatino lietuvi\xc5\xa1k\xc5\xb3 mokykl\xc5\xb3 tinklo pl\xc4\x97tot\xc4\x99 pietry\xc4\x8di\xc5\xb3 Lietuvoje. Nuo 1955 m. Kauno politechnikos instituto Vakarinio fakulteto Vilniaus skyriaus ir kit\xc5\xb3 Vilniaus auk\xc5\xa1t\xc5\xb3j\xc5\xb3 mokykl\xc5\xb3 d\xc4\x97stytojas. 1967 m. fizikos \xe2\x80\x93 matematikos moksl\xc5\xb3 daktaras, 1972 m. suteiktas docento vardas. 1973\xe2\x80\x931992 m. Vilniaus in\xc5\xbeinerinio statybos instituto matematikos katedros ved\xc4\x97jas. 1992\xe2\x80\x931996 m. LR Seimo narys. 1996\xe2\x80\x931997 m. Vilniaus Gedimino technikos universiteto profesorius._NEWLINE_1954\xe2\x80\x931989 m. TSKP, iki 1990 m. LKP narys, 1990\xe2\x80\x931997 m. LDDP narys ir LDDP tarybos narys. Lietuvos Persitvarkymo S\xc4\x85j\xc5\xabd\xc5\xbeio I ir LKP XX suva\xc5\xbeiavim\xc5\xb3 delegatas, aktyviai r\xc4\x97m\xc4\x99s LKP atsiskyrim\xc4\x85 nuo TSKP ir reorganizavim\xc4\x85 \xc4\xaf LDDP. Nuo 1958 m. Lietuvos matematik\xc5\xb3 draugijos valdybos narys. \xc5\xbdmona Sabina, dukros Dalia ir Lilija.\n_START_SECTION_\nK\xc5\xabryba\n_START_PARAGRAPH_\nPaskelb\xc4\x97 paskelb\xc4\x97 apie 20 matematik\xc4\x85 populiarinan\xc4\x8di\xc5\xb3 straipsni\xc5\xb3 \xc5\xbeurnaluose \xe2\x80\x9eMokslas ir gyvenimas\xe2\x80\x9c, \xe2\x80\x9eMokslas ir technika\xe2\x80\x9c, \xe2\x80\x9eMokykla\xe2\x80\x9c, darb\xc5\xb3 apie proces\xc5\xb3 valdymo matematinius metodus, tikimybi\xc5\xb3 teorijos ir matematin\xc4\x97s statistikos panaudojim\xc4\x85 pedagogikoje ir psichologijoje.'